Zach Aston-Reese

Zachary Aston-Reese (sündinud 10. augustil 1994 New Yorgis) on USA jäähokimängija, kes mängib ründajana NHL-i klubis Toronto Maple Leafs.

Aastatel 2010–2013 mängis ta United States Hockey League'i klubis Lincoln Stars. Aastatel 2013–2017 mängis ta Northeastern University jäähokimeeskonnas. Hooajal 2016/17 oli Aston-Reese Mike Vecchione ja Tyler Kelleheri kõrval ülikooliliiga resultatiivseim mängija (63 punkti) ja suurim väravalööja (31 väravat).

2017. aasta märtsis sõlmis ta lepingu NHL-i klubiga Pittsburgh Penguins. Ta asus seejärel mängima American Hockey League'is (AHL) Penguinsi tütarklubis Wilkes-Barre/Scranton Penguins. NHL-is debüteeris Aston-Reese 3. veebruaril 2018 mängus New Jersey Devilsi vastu. Esimesed kaks väravat lõi ta liigas sama aasta 13. veebruaril mängus Ottawa Senatorsi vastu. Penguinsi põhimeeskonnas mängis ta püsivalt alates hooajast 2018/19. Samal hooajal lõi ta NHL-is 43 mänguga kaheksa väravat ja andis üheksa väravasöötu.

2022. aasta märtsis kaubeldi Aston-Reese koos Dominik Simoni, Calle Clangi ja ühe drafti valikuga Rickard Rakelli vastu Anaheim Ducksi. Ducksis mängis Aston-Reese vaid hooaja lõpuni, kogudes 17 mänguga 3+1.

2022. aasta oktoobris sõlmis ta üheaastase lepingu Maple Leafsiga.

Viited

Välislingid 
 Zach Aston-Reese NHL.com lehel
 Zach Aston-Reese hockeydb.com lehel

Ameerika Ühendriikide jäähokimängijad
Pittsburgh Penguinsi mängijad
Anaheim Ducksi mängijad
Toronto Maple Leafsi mängijad
Sündinud 1994